system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Comuna Ungheni, Argeș?
assistant
Ungheni este o comună în județul Argeș, Muntenia, România, formată din satele Colțu, Găujani, Goia, Humele, Satu Nou și Ungheni (reședința).

Așezare 
Comuna se află în sud-vestul județului, pe malul drept al râului Teleorman, la întretăierea între Câmpia Găvanu-Burdea și Câmpia Piteștilor. Este străbătută de șoseaua națională DN65A, care leagă Piteștiul de Roșiorii de Vede. La Ungheni, din acest drum se ramifică șoseaua județeană DJ679D, care duce spre est la  și .

Istorie 
La sfârșitul secolului al XIX-lea, comuna purta denumirea de Ungheni-Colțu, făcea parte din plasa Cotmeana a județului Argeș și era formată din satele Colțu și Ungheni, având în total 1450 de locuitori. În comună existau două biserici și o școală mixtă. La acea dată, pe teritoriul actual al comunei mai funcționau, în aceeași plasă, și comunele Găujani și Humele. Comuna Găujani avea 610 locuitori în satele Găujani și Curtenca (Linia din Deal); aici erau o biserică și o școală primară rurală. Comuna Humele, cu satele Goia și Humele, avea 350 de locuitori și două biserici.

Anuarul Socec din 1925 consemnează comunele în plasa Teleorman a aceluiași județ; comuna Ungheni avea numele actual, și 2770 de locuitori în satele Ungheni, Colțu și Satu Nou; în timp ce comuna Găujani fusese desființată, satele ei trecând la comuna Humele, care avea 1971 de locuitori în satele Găujani, Goia și Humele.

În 1950, comunele au fost transferate raionului Costești din regiunea Argeș. În 1968, ele au revenit la județul Argeș, reînființat, comuna Humele fiind desființată și satele ei transferate comunei Ungheni.

Monumente istorice 
În comuna Ungheni se află monumentul istoric de arhitectură de interes național reprezentat de biserica „Sf. Nicolae” din Goia, datând din 1770.

În rest, un singur obiectiv din comună este inclus în lista monumentelor istorice din județul Argeș ca monument de interes local: monumentul istoric de arhitectură biserica „Sf. Voievozi” din Găujani, datând din 1792.

Demografie 

Conform recensământului efectuat în 2021, populația comunei Ungheni se ridică la 2.349 de locuitori, în scădere față de recensământul anterior din 2011, când fuseseră înregistrați 3.187 de locuitori. Majoritatea locuitorilor sunt români (93,23%), iar pentru 6,73% nu se cunoaște apartenența etnică. Din punct de vedere confesional, majoritatea locuitorilor sunt ortodocși (93,02%), iar pentru 6,81% nu se cunoaște apartenența confesională.

Politică și administrație 
Comuna Ungheni este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Note 

Ungheni